open-index/open-wikipedia-markdown huggingface dataset:
Technické potápanie

[thumb|Dvojitá zostava [potápačská tlaková fľaša|potápačských tlakových fliaš na technické potápanie.]]
**Technické potápanie** je odvetvie prístrojového potápania, ktoré prekračuje obmedzenia bežného rekreačného potápania. Technické potápanie si vyžaduje spravidla rozsiahlejše potápačské vzdelávanie a tréning, ako aj použitie zložitejšieho alebo špecializovaného potápačského výstroja náročnejšieho na obsluhu.

## Vymedzenie technického potápania
Hranicu medzi rekreačným a technickým potápaním definuje niekoľko nezávislých faktorov:

### Dýchací plyn
Technické potápanie využíva vo zvýšenej miere dýchacie plyny odlišujúce sa svojim zložením od zloženia atmosférického vzduchu. Najčastejšie sa používajú zmesi zvané
* nitrox
* trimix
alebo sa používa čistý kyslík.

### Dekompresia
Technickí potápači často prekračujú bezdekompresné obmedzenia rekreačného potápania, takže pri výstupe z hĺbky musia dodržiavať dekompresné zastávky.

### Priamy prístup k hladine
Pri technickom potápaní potápači často prenikajú do priestorov, ktoré neumožňujú priamy výstup na hladinu v prípade potreby alebo stavu núdze. Sem sa zaraďuje napríklad
* vrakové potápanie
* jaskynné potápanie
Priamy prístup ku hladine nie je možný ani pri potápaní pod ľadom, to sa však nezaraďuje striktne medzi technické potápanie.

## Výstroj a vybavenie
Keďže technické ponory prekračujú hĺbkové a časové limity bežného rekreačného potápania, používa sa pri technickom potápaní zložitejší potápačský výstroj, ktorý umožňuje efektívnejšie dosahovanie zvolených cieľov pri súčasnom zabezpečení ochrany života, zdravia a komfortu potápača.

### Ochrana pred okolitým prostredím
Predĺžená expozícia vodnému prostrediu si najmä z dôvodu ochrany pred chladom vyžaduje použitie suchého potápačského obleku. Z dôvodu pomerne vysokej tepelnej vodivosti vzduchu sa suchý oblek plní počas ponoru inými plynmi, najčastejšie argónom alebo výnimočne aj oxidom uhličitým (alebo ich zmesou). Zásobu takéhoto pomocného plynu si musí technický potápač niesť so sebou v malej tlakovej fľaši s objemom väčšinou do 2 l vybavenej vlastným regulátorom tlaku.

### Potápačský dýchací prístroj
Technickí potápači potrebujú väčšiu zásobu dýchacieho plynu a používajú dve a viac potápačských tlakových fliaš s jedným alebo viacerými dýchacími plynmi. Väčší počet tlakových fliaš si zároveň vyžaduje použitie viacerých potápačských regulátorov, ktoré ešte bývajú na kľúčovom zdroji dýchacieho plynu zdvojené pre prípad zlyhania.

Kategória:Potápanie
Štvrtá poľská republika

**Štvrtá poľská republika**, po poľsky *IV Rzeczpospolita* či *IV RP*, je politický a mediálny slogan niektorých súčasných poľských pravicových strán. Skončila porážkou PiS 21. októbra 2007.

Koncepciu IV. RP sformuloval filozof Rafał Matyja v magazíne "Nowe Państwo" roku 1997, na základe vzoru francúzskej V. republiky. Vo voľbách roku 2005 to bolo heslo používané stranou Prawo i Sprawiedliwość. Súčasná vláda kritizuje Poľsko 90. rokov ako postkomunistické, kedy "*Témou liberálnych médií sa stala hrozba „teokracie“, alebo povedané jazykom bulvárnej tlače „vlády čiernych“. Poľská spoločnosť musela pochopiť, že pluralizmus a kresťanské hodnoty sa navzájom vylučujú a akékoľvek pokusy ovplyvniť verejnú diskusiu nábožensky motivovanými argumentmi predstavujú pre demokraciu smrteľné nebezpečenstvo. Rovnaký osud postihol aj otázku národnú. Slová ako „vlastenectvo“ alebo „kolektívna pamäť“ boli označené za prinajlepšom nemódne a nezapadajúce do modernej európskej spoločnosti a v horšom prípade ako priamo nebezpečné. Prežívanie kultu národných mučeníkov, teda ako som opísal vyššie, základná zložka kolektívnej poľskej skúsenosti bola pohŕdavo označovaná za „národnú nekrofíliu*“."

Marek Jurek prehlásil: „*Štvrtá republika má slúžiť práve náprave tohto stavu – jej zmyslom je vybudovať štát silný, spravodlivý a kompletný.*“

## Kritika
Pokrokové noviny charakterujú súčasnych vládcov Poľska ako „*nacionalistov s mentalitou stredovekých mníchov*“.

Kritikmi konceptu "IV Rzeczypospolitej" sú postkomunistické, ľavicové, centristické, liberálne a niekedy i pravicové prostredia. Vo svojich vyjadreniach hovoria o narušení zásad demokracie a svetskosti vlády, o xenofóbii, homofóbii, policajnej vláde a boľševických metódach. Takúto mienku vyjadrujú okrem iných Przegląd a Gazeta Wyborcza.

## Referencie


## Externé odkazy
* Poľský konzervativizmus roku 2005
* Maciej Ruczaj: ''Polsko: Promarněná šance konzervatismu'' 

Kategória:Politika v Poľsku
Heckler & Koch P30

**Heckler & Koch P30**, tiež aj **HK P30** je vylepšenou verziou úspešnej Heckler & Koch P2000. Výrobca ju uvádza na trh ako ideálnu policajnú pištoľ, vhodnú aj pre sebaobranu.

HK P30 používa klasický Browningov typ uzamykania záveru. Rám pištole je vyrobený z polyméru. Pištoľ je vhodná pre ľaváka i praváka.

## Varianty

* **P30** *(základná verzia)* – špeciálna bezpečnostná spúšť, bicie kladivko zostáva napnuté, vypína sa centrálne umiestnenou vypínacou pákou
* **P30 V1** – ako zákl. verzia, bez vypínacej páky. Odpor spúšte je 20N
* **P30 V2** – ako V1, odpor spúšte je 32,5N
* **P30 V3** – SA/DA spúšť
* **P30 V4** – ako V1, odpor spúšte je 27,5N
* **P30 V5** – DAO, odpor spúšte je 36N
* **P30 V6** – ako V5, odpor spúšte je 39N

## Externé odkazy
* Špecifikácia HK P30 
* Stránky výrobcu  

Kategória:Pištole
Ori (Hviezdna brána)

**Ori** sú bytosti z vedecko-fantastického televízneho seriálu Hviezdna brána. Je to skupina povznesených bytostí, ktorá používa vyspelú techniku a duševnú silu ku klamaniu nepovznesených ľudí, aby ich uctievali ako bohov. Patria k rovnakej rase ako Antikovia. Obidve tieto rasy boli kedysi jedna a tá istá rasa a spolu sa nazývali Alteráni.

Kategória:Rasy zo seriálu Hviezdna brána
Hovorčovice

thumb|Hovorčovice
**Hovorčovice** je obec ležiaca v okrese Praha-východ. Má 1531 obyvateľov (28. 8. 2006) a jej katastrálne územie má rozlohu . Prvá písomná zmienka o obci je z roku 1088.

## Galéria

 File:Hovorčovice, Hlavní str 3.jpg| Cesta do Prahy
 File:Hovorčovice - kostel.JPG| Kostol


## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Okres Praha-východ
Hviezdna brána

**Hviezdna brána** môže byť:
*film z roku 1994, pozri Hviezdna brána (film)
*seriál z roku 1997, pozri Hviezdna brána (seriál)
*zariadenie na medzihviezdne cestovanie zo serálov *[[Hviezdna brána (seriál)|Hviezdna brána]]* a *[[Stargate Atlantis]]*, pozri Hviezdna brána (zariadenie)
Generation Terrorists

***Generation Terrorists*** je debutový album waleskej skupiny Manic Street Preachers. Bol vydaný vo februári 1992, skladby boli nahrávané v Blackbarn Studios od augusta do decembra 1991.  

Texty k skladbám napísali Nicky Wire a Richey James Edwards, hudbu napísali James Dean Bradfield a Sean Moore (okrem piesne „Damn Dog“, ktorá je coververziou piesne od  Sleez Sisters).

Sean Moore na nahrávanie albumu používal automatického bubeníka. Na americkej verzii nahral Zachary Alford živé bicie k štyrom piesňam (Slash 'n' Burn, Nat West-Barclays-Midlands-Lloyds, You Love Us a Little Baby Nothing). Napriek všeobecnej predstave, že zo skupiny hrali na albume len Moore a Bradfield, basgitarista Nicky Wire sa tiež podieľal na nahrávaní.

V piesni Little Baby Nothing spieva bývalá pornoherečka Traci Lords. Pôvodne skupina chcela, aby jej časti naspievala Kylie Minogue, tej by to ale zmluva s PWL nepovolila.

## Zoznam skladieb
Kvôli kontroverznostiam sa odlišovala verzia vydaná v USA a v Spojenom kráľovstve.

Britská verzia:
# „Slash N' Burn“ - 3:59
# „Nat West - Barclays - Midlands - Lloyds“ - 4:33
# „Born To End“ - 3:56
# „Motorcycle Emptiness“ - 6:08
# „You Love Us“ - 4:18
# „Love's Sweet Exile“ - 3:29
# „Little Baby Nothing“ - 5:22
# „Repeat (Stars And Stripes)“ - 4:09
# „Tennessee“ - 3:06
# „Another Invented Disease“ - 3:25
# „Stay Beautiful“ - 3:11
# „So Dead“ - 4:29
# „Repeat (UK)“ - 3:10
# „Spectators Of Suicide“ - 4:41
# „Damn Dog“ - 1:53
# „Crucifix Kiss“ - 3:39
# „Methadone Pretty“ - 3:57
# „Condemned To Rock 'n' Roll“ - 6:07

USA verzia: 
# „Slash 'N Burn“
# „Natwest – Barclays – Midlands – Lloyds“
# „Love's Sweet Exile“
# „Little Baby Nothing“
# „Another Invented Disease“
# „Stay Beautiful“
# „Repeat (UK)“
# „You Love Us“
# „Democracy Coma“
# „Crucifix Kiss“
# „Motorcycle Emptiness“
# „Tennessee“
# „Repeat (Stars And Stripes)“
# „Condemned To Rock 'N' Roll“

## Tvorcovia
*Manic Street Preachers:
**James Dean Bradfield - spev, gitara
**Sean Moore - bicie, perkusie, podporný spev
**Richey James - gitara
**Nicky Wire - basová gitara
*Ostatní:
**Dave Eringa - piano, organ (skladby 2, 5, 14, 16) 
**Traci Lords - spev v piesni „Little Baby Nothing“
**Richard Cottle - klávesy v piesni „Motorcycle Emptiness“
**Spike Edney - klávesy v „Little Baby Nothing“
**May McKenna, Jackie Challenor, Lorenza Johnson - podporný spev v piesni „Another Invented Disease“

## Referencie

Kategória:Debutové albumy
Kategória:Albumy Manic Street Preachers
Kategória:Hudobné albumy z 1992
Black Sabbath (album)

***Black Sabbath*** je debutový album skupiny Black Sabbath, ktorý sa vyznačuje hlavne temnými textami a neobvyklými pasážami ako je napríklad nahrávka dažďa. Titulný singel je „Black Sabbath“.

Album sa nahrával 3 dni a bol vydaný piatok 13. februára 1970.

Tento album bol odsúdený mnohými náboženskými skupinami ako satanistický a to hlavne kvôli skladbe „Black Sabbath“, ktorá vznikla na základe jedného sna Geezera Butlera. Skupina to komentovala tak, že pieseň je o človekovi, ktorý prepadol satanizmu a vykresľuje, aký je satanizmus zlý.

Album sa umiestnil na 13. mieste v rebríčku IGN Music´s Top 25 Metal Albums.

Pieseň Behind of The Wall of Sleep je údajne inšpirovaná románom H. P. Lovecrafta *Beyond the Wall of Sleep*, aj keď to kapela nikdy nepotvrdila. Mnohí fanúšikovia tvrdia, že na koncertoch Ozzy mnohokrát spieval namiesto Behind, Beyond.

Na skorších verziách albumu bol Ozzy uvedený ako Ossie Osborne.

## Zoznam skladieb
# „Black Sabbath“ - 6:16
# „The Wizard“ - 04:18
# „Behind the Wall of Sleep“
# „N.I.B.“ - 6:07
# „Evil Woman (Don't Play Your Game With Me)“ - 3:25(U.K.)/„Wicked World“ - 4:46(U.S.)
# „Sleeping Village“
# „The Warning“

## Zostava
*Ozzy Osbourne - spev
*Tony Iommi - sólová gitara
*Geezer Butler - basgitara
*Bill Ward - bicie

## Externé odkazy
* Black Sabbath 

Kategória:Debutové albumy
Kategória:Hudobné albumy z 1970
Kategória:Albumy Black Sabbath
Slobodné mesto Gdansk

**Slobodné mesto Gdansk** môže byť:
*Slobodné mesto Gdansk (napoleonské vojny)
*Slobodné mesto Gdansk (medzivojnové obdobie)
Slobodné mesto Gdansk (napoleonské vojny)

thumb|Slobodné mesto Gdansk 1807-1815
**Slobodné mesto Gdansk** (, ) bol kvázisamostatný štát, ktorý bol založený Francúzskom počas Napoleonských vojen 9. septembra 1807 (Tylžským mierom) a trval do 22. januára 1815.

Slobodné mesto Gdansk bolo založené po dlhotrvajúcom obliehaní francúzskymi vojskami, jeho súčasťou bolo samotné mesto a jeho okolie (delta rieky Visla a Helský polostrov (*Mierzeja Helska*). Súmrak jeho samostatnosti nastal v roku 1813, kedy začalo byť obliehané pruskými a ruskými vojskami. Takmer ročné obliehanie mesta malo za následok obrovské straty na životoch. Na Viedenskom kongrese roku 1815 sa rozhodlo o pripojení mesta k Pruskému kráľovstvu, mesto sa stalo hlavným mestom provincie Západné Prusko (získané prevažne po prvom delení Poľska roku 1772).

Kategória:Gdansk
Kategória:Dejiny Poľska
Zlom San Andreas

[thumb|[Letecké fotografovanie|Letecká fotografia zlomu San Andreas pri planine Carrizo Plain]]

**Zlom San Andreas** je kontinentálny tektonický zlom v Kalifornii. Je dôsledkom platňovej tektoniky, teda pohybu a stretu tektonických platní. Vytvorený je posunom Pacifickej platne smerom na sever k Severoamerickej platni. Je dlhý  až 1300 km a široký 200 m, je sprevádzaný sústavou menších trhlín a oddeľuje tak časť Kalifornie a Mexika od zvyšku kontinentu.

San Andreas je transformný zlom, s pravostranným (dextrálnym) smerne posuvným až transpresným zmyslom, ktorý sprostredkováva kontakt s Východopacifickým chrbtom a fraktúrnou zónou Mendocino. Posun na zlome je odhadovaný na 300 až 550 km. Súčasný zlom má vek 5 miliónov rokov.

Tento zlom je zložený z viac segmentov: *San Jacinto, San Andrés, Cerro Prieto, Golfo de California*. Pohyb jednotlivých segmentov spôsobuje v oblasti San Andreas zemetrasenia. Ide o poruchu zemskej kôry, zlom sa tiahne  od severu Los Angeles a pretína San Francisco a ďalej prechádza do Tichého oceánu. 

Zlom spôsobuje pohyb Los Angeles k San Franciscu ročne asi o 4,5 mm. Nie je to veľa, ale takýto pohyb spôsobuje pri nahromadení škody, napríklad na vodovodoch, cestách či budovách. Pomocou geodetických meraní bolo zistené že v okolí zlomu je zaznamenaný pohyb 4–6 mm/rok v smere rovnobežnom s priebehom zlomu a 3–5 mm/rok v smere kolmom na priebeh zlomu

## Výskum
Zlom identifikoval geológ z Kalifornskej univerzity v Berkeley Andrew Lawson v roku 1895. Pomenoval ho podľa malého jazera Laguna de San Andreas, ktoré je v údolí formovanom zlomom vyvinuté. Po zemetrasení v San Franciscu roku 1906 Lawson prišiel aj na to, že zlom sa nenachádza len v severnej Kalifornii ako pôvodne predpokladal, ale že pokračuje aj do južnej Kalifornie. V roku 1953 geológovia Mason Hill a Thomas Dibblee na základe svojich pozorovaní publikovali závery, že pozdĺž zlomu muselo v minulých geologických dobách dôjsť k pohybu rádovo v stovkách kilometrov.

## Referencie

## Iné projekty

Kategória:Tektonické zlomy
Kategória:Geografia Kalifornie
Židoboľševizmus

thumb|Trockij na protiboľševickej karikatúre Bielej armády

**Židoboľševizmus** (nem. *jüdischer Bolschewismus*) je antisemitské hanlivé označenie boľševizmu a komunizmu. Vyvinul sa z antisemitskej konšpiračnej teórie obviňujúcej Židov zo vzniku a existencie boľševizmu. V slovníku antisemitskej a antikomunistickej propagandy sa začal objavovať po prvej svetovej vojne - mal vytvoriť ilúziu prepojenia Židov s komunistami a naznačiť, že komunistické hnutie slúži židovským záujmom. Neskôr ho spolu s uvedenou konšpiračnou teóriou prijala a používala nacistická propaganda a hlavne vysokí predstavitelia tretej ríše Adolf Hitler a Heinrich Himmler.

Podľa uvedenej konšpiračnej teórie mal byť predstaviteľom židoboľševizmu v Rusku po Októbrovej revolúcii každý boľševik so židovským etnickým pôvodom. Ako príklad často uvádzali Leva Davidoviča Trockého (vlastným menom Bronštejn), Leva Borisoviča Kameneva (vlastným menom Rozenfeľd) a Grigorija Zinovieva (vlastným menom Apfeľbaum). 

Týmto argumentom nahrával aj fakt, že krátko existujúce republiky rád na území Nemecka, Maďarska a Slovenska mali na čele vodcu s židovskými predkami. Prvým predsedom vlády Bavorského ľudového štátu (*Volksstaat Bayern*) bol od 8. novembra 1918 sociálny demokrat Kurt Eisner, ktorý bol zavraždený vo februári 1919, čo viedlo ku komunistickej revolúcii a vzniku Bavorskej republiky rád. Medzi vodcami Maďarskej republiky rád  (MRR), ktorá existovala od 21. marca do 1. septembra 1919 boli Tibor Szamuely a Béla Kun, ktorý mal síce židovského otca a protestantskú matku ale bol považovaný za žida. Pod priamym vplyvom MRR existovala od 16. júna do 7. júla 1919 jej odnož Slovenská republika rád. Ďalej bolo poukazované na to, že Karl Marx (narodený ako Lutherán) a Vladimir Iľjič Lenin (dedko z matkinej strany prestúpil k pravoslávia) mali tiež židovských predkov.

## Poľština
V poľštine sa stretneme s termínom „żydokomuna“ (zo slov *Žid* a *komunizmus*), čo je antisemitský propagandistický termín a termín používaný počas politickej agitácie, ktorý Židom pripisuje vinu za komunizmus. Toto obvinenie dosiahlo značnej popularity medzi odporcami boľševizmu počas občianskej vojny v Rusku (1917-1920). Tento pojem sa objavil na prelome druhého a tretieho desaťročia 20. storočia, kedy sa Židom prisuzovalo vedenie komunistického hnutia, či už v sovietskom Rusku (neskoršom ZSSR) alebo v Poľsku, kde bol v medzivojnových rokoch antisemitizmus veľmi živý.

V poľštine sa používa aj v ďalších významoch:
* Označenie ľavicovej organizácie či skupiny so skutočnou či údajnou prevahou Židov vo vedení. 
* Prisudzuje sa predvojnovej Komunistickej strane Poľska a následne Bezpečnostnému úradu (Urząd Bezpieczeństwa, obdoba ŠtB).

V súčasnosti sa v Poľsku používa za účelom stigmatizácie liberálnych kruhov či organizácií pocházajúcich z povojnovej komunistickej strany PSDS. Používajú ho obzvlášť nacionalistické skupiny, vo významných médiách sa prakticky nepoužíva.

## Pozri aj
* Židovská autonómna oblasť
* NSDAP
* Frankfurtská škola
* Krištáľová noc

## Zdroje

Kategória:Komunizmus
Kategória:Antisemitizmus
Kategória:Nacizmus
Žiarenie delta

**Žiarenie delta** alebo **častice delta** alebo **elektróny delta** alebo **vyrazené častice** sú tie elektróny vyrazené z atómov pri prechode ionizujúcich častíc atómom, ktoré majú väčšiu energiu než ionizačný potenciál.  Termín zaviedol Joseph John Thomson. Toto žiarenie nijako nesúvisí s rodinou subatomárnych častíc pomenovaných delta baryón.

Kategória:Rádioaktivita
Kategória:Žiarenie
Baryón delta

**Baryón delta** je relatívne ľahký 1,232 MeV/c² baryón, ktorý obsahuje iba kvarky d a u v takej kombinácii, že celkový spin je 3/2. To znamená, že ide o fermión.

Kategória:Elementárne častice
Jadrová sila

**Jadrová sila** môže byť:
* v širšom zmysle: súhrnné označenie pre (zvyškovú) silnú interakciu a slabú interakciu, pozri silná interakcia hmotných objektov a slabá interakcia hmotných objektov
* v užšom zmysle: len (zvyšková) silná interakcia (výraz jadrová sila sa totiž historicky používal na označenie interakcie medzi nukleónmi v atómovom jadre), pozri pod silná interakcia hmotných objektov
Muránska

thumb|V osade Muránska
**Muránska** je malá osada obce Východná v okrese Liptovský Mikuláš. Stoja tu len štyri domy.

Leží na južných svahoch Kozích chrbtov, v podcelku Važecký chrbát, nad pravým brehom vodnej nádrže Čierny Váh. Nachádza sa v husto zalesnenej oblasti, v ústí doliny Muránsko do Čiernovážskej doliny, JJV od Východnej. S obcou nemá priame cestné spojenie, prístup je možný po asfaltovej ceste cez Kráľovu Lehotu a Svarín, ďalej po brehu vodnej nádrže Čierny Váh a následne odbočením vľavo do kopca. 

Okrajom osady prechádza modro-značkovaný turistický chodník od železničnej stanice Východná do sedla Muránsko (1 080 m n. m.), potom rovnomennou dolinou a ďalej cez susednú osadu Čierny Váh (cca 1 km na JV) do doliny Ipoltice.

## Galéria

Hamlet of Muranska2.JPG|Vstup do osady
Hamlet of Muranska3.JPG|Pohľad na osadu z druhej strany vodnej nádrže
Muranska The Dwelling.JPG|Typické drevené obydlie
Muransko Valley.JPG|Ústie doliny Muránsko pri osade


## Externé odkazy
* Poloha na turistickej mape

Kategória:Osady na Slovensku
Kategória:Východná (obec)
Čiernovážska dolina

thumb|right|V Čiernovážskej doline

**Čiernovážska dolina** je najdlhšia dolina na Liptove. Vo východnej časti je súčasťou okresu Poprad, na dlhšom západnom úseku je súčasťou okresu Liptovský Mikuláš. Meria vyše 30 km.

Dolinu vytvorila rieka Čierny Váh, v hornej časti prebieha smerom JJV - SSZ, od osady Vikartovský mlyn JV - SZ. Približne od horárne Biely potok už pokračuje východo-západným smerom a zároveň oddeľuje geomorfologické celky Nízke Tatry na juhu a Kozie chrbty na severe. Začína pod hlavným hrebeňom Nízkych Tatier (podcelok Kráľovohoľské Tatry) a do Liptovskej kotliny ústi nad obcou Kráľova Lehota.

Dolina je zo západu prístupná autom po osadu Čierny Váh, z východu od Šuňavy do obce Liptovská Teplička. V úseku Čierny Váh - horáreň Biely potok je prejazd zakázaný. V doline leží jediná obec, Liptovská Teplička a dve lesnícke osady, Svarín a spomenutý Čierny Váh. Je to dolina s miernym stúpaním, prechádza ňou cyklotrasa. Dolina je zároveň severnou hranicou územia NAPANT-u.

Do hlavnej doliny, ktorá v strednej a dolnej časti vedie rovnobežne s nízkotatranským hrebeňom, ústia viaceré bočné doliny: Veľký Brunov, Ždiarska dolina, Benkovo, Murná dolina, Ipoltica, Muránsko, Vyšný Chmelinec, Nižný Chmelinec, Svarínska dolina. Je prevažne husto zalesnená a široká, na dolnom toku otvorená a porastená lúkami.

## Galéria

Image:Ciernovazska Valley2.JPG|V doline
Image:Ciernovazska Valley1.JPG|Dolina nad Svarínom
Image:Cierny Vah River1.JPG|Čierny Váh v dolnej časti doliny
Image:Kralova Lehota Eastern Entrance.JPG|Ústie do Liptovskej kotliny


## Externé odkazy
* Poloha na turistickej mape

Kategória:Doliny Nízkych Tatier
Kategória:Liptov
Kategória:Geografia okresu Liptovský Mikuláš
Kategória:Geografia okresu Poprad
Klavírne trio (teleso)

thumb|Klavírne trio 
**Klavírne trio** je súbor troch hudobníkov hrajúcich na klavír, husle a violončelo. Spolu so sláčikovým kvartetom a klavírnym kvintetom patrí medzi najvýznamnejšie telesá komornej hudby. Dielo určené pre toto zoskupenie sa najčastejšie označuje taktiež ako klavírne trio.

## Dejiny
Hoci už v období baroka vznikali malé zoskupenia klávesového nástroja a sláčikov,kalvírne trio v dnešnom zložení sa vykryštalizovalo až počas klasicizmu. Klávír bol v každej bohatšej domácnosti a hráči na sláčikové nástroje dosť rozšírení, trio bolo preto dostupné pre muzicírovanie v mešťanských domoch. S tým súvisel i dopyt po dielach určných pre toto teleso. So vzrastajúcov kvalitou skladieb rástli i nároky na vyspelosť hráčov. Od obdobia romantizmu sa triá uvádzajú už aj verejne na koncertoch komornej hudby.

## Významné telesá
Hoci sa u klavírneho tria, na rozdiel od sláčikového kvarteta, častejšie využíva príležitostná zostava kvalitných hráčov (najmä pre účely nahrávok), existujú i klavírne triá ustáleného zloženia, ktoré sa úspešne etablovali na hudobnej scéne. Medzi najvýznamnejšie patria:

* Beaux Arts trio
* Dussek piano trio
* Eroica Trio
* Guarneri trio
* Florestan trio
* Trio di Trieste

Kategória:Hudobné telesá
Kvázičastica

**Kvázičastica** je entita podobná častici, ktorá vzniká v určitých sústavách interagujúcich častíc. Možno si ju predstaviť ako jednotlivú časticu pohybujúcu sa v sústave a obklopenú oblakom ďalších častíc, ktoré sú vymršťované von alebo zachytávané pozdĺž pohybu, takže sa celá entita pohybuje spolu ako voľná častica. 

Koncept kvázičastíc patrí medzi najdôležitejšie vo fyzike kondenzovaného stavu, pretože je to jeden z mála spôsobov, ako zjednodušiť kvantovomechanický problém mnohých telies a možno ho aplikovať na veľké množstvo rôznych sústav viacerých telies.

Kategória:Fyzika kondenzovaného stavu
Kategória:Elementárne častice
Rowena Morrillová

**Rowena Morrillová** (* 14. september 1944, Mississippi, USA – 11. február 2021) bola americká ilustrátorka sci-fi a fantasy.

V roku 1971 získala bakalársky titul na University of Delaware.

Počas jej kariéry sa jej maľby objavili na stovkách obaloch kníh, na kalendároch, hracích kartách a časopisoch, ako je Playboy. Známe sú jej portréty Isaaca Asimova.

Jej dielo bolo vydané v knihách *The Fanastic Art of Rowena*, *Imagine* (vo Francúzsku), *Imagination* (v Nemecku) a *The Art of Rowena*. 

V roku 1975 sa usadila v New Yorku, kde začala tvoriť fantasy obrazy. Žila v severnej časti štátu New York.

Zomrela 11. feburára 2021 ako 76 ročná po „rokoch zhoršeného zdravia“.

## Referencie

## Externé odkazy
* Oficiálna stránka  
* Životopis   

Kategória:Ilustrátori USA
Kategória:Maliari USA
Kategória:Absolventi University of Delaware
Kategória:Osobnosti z Mississippi
Klavírne trio (dielo)

**Klavírne trio** je dielo určené pre rovnomenné hudobné teleso. Existuje množstvo týchto diel kolísavej kvality. Vyplýva to z toho, že hudba písaná pre klavírne trio slúžila spočiatku najmä pre oddych a pobavenie. Mnohí veľkí skaldatelia však našli v diele tohto druhu potenciál pre vyjadrenie hlbokých myšlienok a zložili diela, ktoré patria do základného komorného repertoáru.

## História
Vznik tohto diela tesne súvisí so vznikom klavírneho tria - telesa a spadá do obdobia klasicizmu. V tomto období prešlo kalvírne trio i významnými zmenami. Dominantným nástrojom bol spočiatku klavír, husle boli akýmsi nástrojom ozdobujúcim skladbu a violončelo držalo len doplnkovú basovú líniu. Už v neskorých Haydnových triách však badať posun v tom zmysle, že violončelo dostalo viac priestoru. V klavírnych triách Mozarta a Beethovena už došlo k zrovnoprávneniu všetkých troch nástrojov, i keď klavír si samozrejme zachoval nenehraditeľný harmonický aspekt. Mierny útlm skladieb prišiel v období romantizmu, kedy boli rozšírené predsudky voči komorným telesám. V neskorom romantizme a v 20.storočí však klavírne trio nadobudlo zaslúženú vážnosť.

## Významné diela pre klavírne trio

### Klasicizmus

* Wolfgang Amadeus Mozart
** Klavírne trio E-dur, KV 542

* Ludwig van Beethoven
** Klavírne trio B-dur, Op. 97
** Trojkoncert pre klavírne trio a orchester

### Romantizmus

* Franz Schubert
** Klavírne trio č. 1 B dur, D. 898
** Klavírne trio č. 2 Es dur, D. 929

* Felix Mendelssohn-Bartholdy
**Klavírne trio č. 1 d mol
** Klavírne trio č. 2 cmol, Op. 66

* Fryderyk Chopin
** Klavírne trio g mol, Op. 8

* Robert Schumann
** Klavírne trio č. 3 g mol, Op. 110

* Johannes Brahms
**Klavírne trio č. 1 H dur, Op. 8 (1854)
**Klavírne trio č. 3 C dur, Op. 87

* Antonín Dvořák
** Klavírne trio č. 4 e mol "Dumky", Op. 90

* Piotr Iljič Čajkovskij
** Klavírne trio a mol, Op. 50

* Gabriel Fauré
** Klavírne trio d mol, Op. 120

### 20. storočie

* Maurice Ravel
** Klavírne trio a-mol

* Vítězslav Novák
**Klavírne trio d-mol "Quasi una ballata", Op 27 

* Charles Ives
**Klavírne trio, S. 86

* Dmitrij Šostakovič
** Klavírne trio č. 2 e-mol, Op. 67

Kategória:Hudobné diela
Klavírne trio

**Klavírne trio** môže byť
* hudobné teleso zložené z troch hráčov na klavír, husle a violončelo, pozri klavírne trio (teleso)
* hudobné dielo pre takéto teleso, pozri klavírne trio (dielo)
Michal Greisiger

MUDr. **Michal Greisiger** (* 25. december 1851, Forberg, Uhorsko – † 10. september 1912, Spišská Belá, Uhorsko) bol spišsko-nemecký prírodovedec, lekár, amatérsky entomológ – lepidopterológ, koleopterológ a ornitológ, ktorý má význam hlavne ako výskumník hmyzu a prírodných pomerov v svojom okolí. 

## Životopis
Michal Greisiger sa narodil v dedine Forberg v Uhorsku (dnes Stráne pod Tatrami v okrese Kežmarok na Slovensku) v početnej rodine roľníka Michala a Márie, rodenej Faixovej. Základnú školu skončil vo svojom rodisku, potom študoval na gymnáziu v Kežmarku, kde maturoval roku 1872. Po maturite sa zapísal na Viedenskú univerzitu. S veľkým záujmom študoval prírodné vedy a využíval všetky možnosti ako sa v nich zdokonaliť. Neskôr sa zapísal na lekársku fakultu v Budapešti, kde 8. decembra 1877 promoval. Po promócii sa usadil ako praktický lekár v Spišskej Belej, kde sa aj oženil a mal 4 dcéry. Pôsobil tu ako súkromný, mestský a závodný lekár tabakovej továrne v Spišskej Belej. 

Počas svojho pôsobenia sa zameral hlavne na vlastivedný výskum, prevažne okolitej zaujímavej vysokohorskej tatranskej prírody. Zaoberal sa i botanikou, faunistikou, archeológiou, paleontológiou a kultúrnou históriou Spiša. Zaoberal sa i ornitológiou, pričom sa venoval hlavne štúdiu sťahovavého vtáctva. Popri práci mestského lekára sa Michal Greisiger venoval skúmaniu flóry a fauny Spiša a archeologickým výskumom v regióne. Počas svojho života sa stal jedným zo zakladajúcich členov Uhorského karpatského spolku, kde bol i jeho funkcionárom. Od roku 1881 bol tiež členom Rakúsko – uhorského ornitologického spolku. 

Pre slovenskú entomológiu majú význam hlavne jeho práce, ktoré sa zaoberajú entomofaunou tatranského regiónu. MUDr. Michal Greisiger zomrel v roku 1912 v Spišskej Belej v okrese Kežmarok vo veku 61 rokov. 

Jeho zbierku hmyzu odkúpilo kežmarské gymnázium a v súčasnosti je uložená v Kežmarskom mestskom múzeu.  

## Bibliografia
* Greisiger, M.: 1884, Die Vögel von Belá und Umgebung. Jahrbuch des Ung. Karpathen – Vereins, 11, p. 70 – 95.
                             
## Zdroje
* Futák, J. & Domin, K.: 1960, Bibliografia k flóre ČSSR. Bratislava, p. 223.
* Houdek, I. & Bohuš, I.: 1976, Osudy Tatier. Bratislava, p. 105 – 107, 222.  
* GREISIGER, Michal. In: 

## Externé odkazy
* Záznam o narodení a krste v matrike indexovaný záznam číslo 14 - farnosť Stráne pod Tatrami

Kategória:Slovenskí prírodovedci
Kategória:Slovenskí entomológovia
Kategória:Koleopterológovia
Kategória:Lepidopterológovia
Kategória:Slovenskí lekári
Kategória:Slovenské osobnosti nemeckého pôvodu
Kategória:Osobnosti zo Strání pod Tatrami
Kategória:Osobnosti Tatier
Fúzie a akvizície

**Fúzie a akvizície** alebo **zlúčenia, splynutia a akvizície** alebo **splynutia a zlúčenia** (, skrátene *M&A*) je súhrnné (nie presne vymedzené) označenie transakcií súvisiacich s cieleným nadobúdaním a zlučovaním pôvodne samostatných podnikov, ako aj názov príslušného odboru a aspektu podnikových financií, manažmentu a podnikovej stratégie.

Najhlavnejšími dôvodmi pre fúziu a akvizíciu je reštrukturalizácia subjektov, zlepšenie platobnej bilancie, získanie väčšieho podielu na trhu a podobne. Podrobnosti pozri pod fúzia a akvizícia (oba pojmy sú nejednoznačne vymedzené, práve preto sa analyzujú spolu pod názvom "mergers and acquisitions").

## Externé odkazy
* http://casopisy.euke.sk/mtp/clanky/3-4-2008/1.bobenic%20hintosova-mesaros.pdf 
* http://referaty.atlas.sk/odborne-humanitne/ekonomia/8971/fuzie-a-akvizicie

Kategória:Podniková ekonomika
Nasdaq Stock Market

**Nasdaq Stock Market** (NASDAQ:NDAQ) je americká verejne obchodovateľná spoločnosť, ktorá vlastní a prevádzkuje elektronický obchodovací systém NASDAQ. Jej sídlo je v New Yorku a jej generálnym riaditeľom je Robert Greifeld.

## História
Spoločnosť bola založená v roku 1971, v roku 2001 uviedla svoje akcie na trh.
* 25. mája 2007 NDAQ súhlasila s odkúpením švédskej burzy OMX za 3,7 miliardy dolárov a vytvorila spoločnosť NASDAQ OMX Group.

Kategória:Podniky
Bozón W a Z

thumb|Feynmanov diagram beta rozkladu neutrónu na protón, elektrón a elektrónové antineutríno cez ťažký W bozón

**Bozóny W a Z** sú elementárne častice, ktoré sprostredkúvajú slabú interakciu. Boli objavené v CERNe v roku 1983 a považujú sa za hlavný úspech teórie štandardného modelu fyziky častíc. Vo voľnej prírode ich skoro nemožno spozorovať, pre ich krátku životnosť a rýchly rozklad.

Častica W je pomenovaná po slove "weak", čo znamená "slabý" a označuje slabú interakciu. Z častica má názov z dôvodu, že sa predpokladalo, že to bude posledná častica, ktorú je potrebné objaviť. Iné vysvetlenie je také, že názov je odvodený z toho, že má nulový elektrický náboj (Z ako "zero", po slovensky "nula"). Častica W vie mať kladný aj záporný elektrický náboj.

W a Z bozóny si medzi sebou vymieňajú Higgsov bozón, ktorý tvorí väčšiu časť z ich hmotnosti.

Kategória:Elementárne častice
Lilia Osterlohová

**Lilia Osterlohová** (* 7. apríl 1978, Columbus, Ohio, USA) je súčasná americká profesionálna tenistka. Počas svojej kariéry vyhrala 2 turnaje WTA vo štvorhre.

## Finálové účasti na turnajoch WTA (3)

### Štvorhra – výhry (2)

### Štvorhra – prehry (1)

## Externé odkazy

Kategória:Tenisti USA
Kategória:Osobnosti z Columbusu (Ohio)
Rita Grandeová

**Rita Grandeová** (* 23. marec 1975, Napoli, Taliansko) je bývalá talianska profesionálna tenistka. Počas svojej kariéry vyhrala 3 turnaje WTA v dvojhre.

## Finálové účasti na turnajoch WTA (16)

### Dvojhra - výhry (3)

### Dvojhra - prehry (1)

### Štvorhra - výhry (5)

### Štvorhra - prehry (7)

## Externé odkazy

Kategória:Talianski tenisti
Kategória:Osobnosti z Neapola
Iroda Tuľaganovová

**Iroda Tuľaganovová** (),  (* 7. január 1982, Taškent, Uzbekistan) je súčasná uzbecká profesionálna tenistka. Počas svojej kariéry vyhrala 3 turnaje WTA v dvojhre a 4 turnaje vo štvorhre.

## Finálové účasti na turnajoch WTA (14)

### Dvojhra - výhry (3)

### Dvojhra - prehry (4)

### Štvorhra - výhry (4)

### Štvorhra - prehry (3)

### Koncoročná pozícia v rebríčku WTA
#### Dvojhra

## Externé odkazy

Kategória:Narodenia v 1982
Kategória:Uzbeckí tenisti
Imrich Stein

**Imrich Stein** (* 21. august 1904, Vrbica, dnes časť Liptovského Mikuláša – † 31. marec 1968) bol slovenský chemik, spoluzakladateľ Výskumného ústavu potravinárskeho.

## Vzdelanie
Bol najstarší z piatich súrodencov v živnostníckej rodine. V rokoch 1922-27 študoval chemické inžinierstvo na ČVUT v Prahe. V rokoch 1945-49 externe študoval na Prírodovedeckej fakulte UK v Bratislave.

## Práca
V rokoch 1928 až 1942 pôsobil ako chemik (neskôr ako zástupca riaditeľa) v Ústave pre kvasný priemysel. Po 2. svetovej vojne sa zúčastnil obnovy liehovarskej výroby na Slovensku. V roku 1949 sa stal spoluzakladateľom Výskumného ústavu potravinárskeho priemyslu, kde od roku 1953 pôsobil ako riaditeľ. V rokoch 1953-66 pôsobil ako pedagóg na Strednej priemyselnej škole chemickej v Bratislave a v rokoch 1961-68 ako vedecký pracovník Ústredného výskumného ústavu potravinárskeho priemyslu v Bratislave.

## Dielo
Imrich Stein je autorom na svoju dobu unikátnej dvojzväzkovej monografie *Chémia a technológia enzýmov*, ďalej popularizujúcich kníh *Jednoduché pokusy z organickej chémie* (1956) a *Ako vznikli chemické vzorce* (1966). Okrem toho bol Imrich Stein spoluautor troch stredoškolských učebníc chémie a jednej encyklopédie a autor 25 odborných článkov a dvoch vynálezov.

Počas svojho pôsobenia na Výskumnom ústave sa zaoberal technológiou a organizáciou liehovarskej výroby a biochémiou, neskôr špecializovanými problémami enzymológie a dejinami chémie, najmä vývojom chemickej symboliky.

Kategória:Slovenskí chemici
Kategória:Slovenskí autori náučnej literatúry
Kategória:Absolventi Českého vysokého učení technického
Kategória:Osobnosti z Liptovského Mikuláša
Árpád Soós

Dr. **Árpád Soós**, DrSc. (* 20. september 1912, Budapešť, Uhorsko – † 1. jún 1991, Budapešť, Maďarsko) bol menej známy maďarský zoológ, muzeológ a entomológ – dipterológ, homopterológ a hemipterológ.

Narodil sa v Budapešti v rodine Lájosa Soósa (= akademik Maďarskej akadémie vied: 1879 - 1972), preto mal ihneď od začiatku excelentné zázemie pre štúdium prírodovedy. Po skončení základnej a strednej školy začína študovať prírodné vedy na Univerzite v Budapešti, ktorú ukončil v roku 1935. Počas svojho života sa zaoberal viacerými skupinami živočíchov, hlavne však mäkkýšmi, pijavicami a z radu hmyzu hlavne dvojkrídlovcami, homopterami a hemipterami. Spolupracoval s mnohými významnými vedcami vtedajšej doby a bol členom mnohých maďarských i medzinárodných prírodovedeckých inštitúcií. Pre svetovú entomológiu má význam hlavne jeho mnohozväzkové dielo, ktoré napísal spoločne s Lászlom Pappom: „Catalogue of Palaearctic Diptera“.

Zomrel v roku 1991 v Budapešti.

## Zdroje informácií o autorovi
* Papp, L. & Vásárhelyi, T.: 1993, In memoriam Dr. Árpád Soós (1912–1991). Acta zoologica hungarica, 39, 1 – 12 + portrét.
* Vásárhelyi, T.: 1992, Dr. Árpád Soós (1912–1991). Annales historico-naturales Musei nationalis hungarici, 84, 3 – 5.
* Okáli, I. & Országh, I. & Matoušek, B. & Hrabovec, I.: 1996, *[[Slovník slovenských zoológov a zoológov so vzťahmi k územiu Slovenska]]*. Stimul, Bratislava: 1 – 137, p. 109.

## Bibliografia
* Soós, A. et Szent-Ivány, J.: 1945, Zusammenstellung der im Jahre 1943 für das Karpathen-becken neu nachgewiesenen Tierarten. Fragm. Faunist. Hung., 8, 30 - 32, Budapest.
* Soós, A.: 1983, Untursuchungen des Typenmaterials der Rondanischen Sammlung 2. Otitiden (Diptera). Acta Zool. Acad. Scient. Hung., 29: 253 - 260.
* Soós, Á. & L. Papp, eds.: 1986, Catalogue of Palaearctic Diptera. Volume 5. Athercicidae-Asilidae. Elsevier, Amsterdam, 446 pp.
* Soós, Á. & L. Papp, eds., Catalogue of Palaearctic Diptera. Volume 9. Micropezidae-Agromyzidae. Akadémiai Kiadó, Budapest. 460 pp.
* Soós, Á. & L. Papp, eds., Catalogue of Palaearctic Diptera. Volume 10. Clusiidae-Chloropidae. Akadémiai Kiadó, Budapest. 402 pp.

Kategória:Maďarskí entomológovia
Kategória:Dipterológovia
Kategória:Narodenia v 1912
Kategória:Úmrtia v 1991
Kategória:Osobnosti z Budapešti
Akgul Amanmuradovová

**Akgul Amanmuradovová** (* 23. jún 1984, Taškent, Uzbekistan) je súčasná uzbecká profesionálna tenistka.

## Finálové účasti na turnajoch WTA (2)

### Dvojhra - prehry (2)

### Štvorhra - výhry (1)

### Koncoročná pozícia v rebríčku WTA
#### Dvojhra

#### Štvorhra

## Iné projekty

## Externé odkazy

Kategória:Narodenia v 1984
Kategória:Uzbeckí tenisti
Sešat

thumb|Sešat
**Sešat** () alebo **Sesat** alebo **Sešeta** alebo **Sešata** bola staroegyptská bohyňa písma a vied, zosobnenie múdrosti. Pre svoju funkciu bohyne pisárov bola vnímaná ako božská pisárka a zaznamenávateľka. Jej meno je odvodené od egyptského slova **sš**, "písať" (slovo **seš** znamená pisár), a doslova znamená Tá, ktorá zapisuje. Keď sa v úlohe boha múdrosti a písma presadil Thovt, Sešat začala byť považovaná za jeho dcéru alebo zriedkavejšie za jeho manželku.

## Podoba

Sešat bola zobrazovaná ako žena so štylizovanou papyrovou trstinou nad hlavou, ktorá mala symbolizovať písanie. Sešatin papyrus bol spodobovaný so šiestimi steblami, takže aj so stopkou sa podobal na sedemcípu hviezdu. Po vzostupe boha Thovta, pôvodne mesačného božstva, bol tento papyrus zobrazovaný spolu s kosákom mesiaca a neskôr bola Sešat vyobrazovaná len s rohmi v tvare polmesiaca. V tejto podobe bola niekedy nazývaná **Safech-Aubi**, „Tá, ktorá nesie dva rohy“.

Sešat zvyčajne držala na vyobrazeniach palmový kmeň so zárezmi, ktoré mali označovať plynutie času. Často býva oblečená v koži leoparda, odeve zádušných kňazov, pretože vzor na koži pripomína hviezdy, ktoré boli v Egypte spájané tak s nesmrteľnosťou, ako aj s mesiacom.

Vo funkcii božskej meračky a pisárky pomáhala Sešat v oboch týchto povolaniach faraónovi. Ona zaznamenávala čas, ktorý mal faraón vymeraný pre pobyt na zemi, zárezmi na palme. Počas Novej ríše bola preto spájaná s výročnou slávnosťou Sed. Asistovala tiež panovníkovi pri obrade napínania lana, zaznamenávala jeho korunovačnú reč a počet zajatcov i veľkosť koristi získaných vo vojenských ťaženiach.

## Iné projekty

Kategória:Egyptské bohyne
Kategória:Pisári
Karolina Špremová

**Karolina Špremová** (* 25. október 1984, Varaždín, Chorvátsko) je súčasná chorvátska profesionálna tenistka. 

## Finálové účasti na turnajoch WTA (3)

### Dvojhra - prehry (3)

## Iné projekty

## Externé odkazy

Kategória:Narodenia v 1984
Kategória:Chorvátski tenisti
Kvark d

**Kvark d** alebo **dolný kvark** je kvark prvej generácie s elektrickým nábojom of -(1/3) e. Je to druhý najľahší zo všetkých kvarkov. Jeho čistá hmotnosť nie je presne určená, no pravdepodobne leží v rozsahu od 4 do 8 MeV. Podľa Štandardného modelu fyziku častíc, je to jedna z fundamentálnych zložiek nukleónov, protón obsahuje jeden kvark d a dva kvarky u, zatiaľ čo neutrón dva kvarky d a jeden kvark u. Prevažná časť hmotnosti nukleónov pochádza z energie v gluónovom poli, ktoré drží kvarky pohromade, a nie z hmotností samotných kvarkov.

Kvarky d boli pomenované, keď Murray Gell-Mann a George Zweig vytvorili kvarkový model v roku 1964 a prvá evidencia bola dokázaná v experimentoch hlbokého neelastického rozptylu v Stanford Linear Accelerator Center v roku 1967.

Kategória:Kvarky
Podivný kvark

**Podivný kvark** alebo **kvark s** je kvark druhej generácie s elektrickým nábojom -(1/3) e a podivnosťou -1. Je to tretí najľahší kvark, má hmotnosť od 80 do 130 MeV. Prvá podivná častica (častica, ktorá obsahuje podivný valenčný kvark) bola objavená v roku 1947, s identifikáciou kaónu, no samotný podivný kvark nebol identifikovaný až do vytvorenia kvarkového modelu, ktorý vytvorili Murray Gell-Mann a George Zweig v roku 1964.

Kategória:Kvarky
Večernica hvízdavá

**Večernica hvízdavá** (iné názvy: **netopier hvízdavý**, **večernica malá**; lat. *Pipistrellus pipistrellus*) je druh z čeľade netopierovité. Podľa Medzinárodnej únie na ochranu prírody a prírodných zdrojov večernica hvízdavá patrí medzi najmenej ohrozené druhy, stav celkovej populácie je stabilný, je to jeden z najbežnejších druhov netopierov. Letné kolónie samíc s mláďatami majú zvyčajne 2550, najväčšie až 200 jedincov. Môže zimovať jednotlivo alebo v malých skupinách ale boli zistené aj obrovské zoskupenia, napríklad až 45 000 v jaskyniach Slovenska a Rumunska.

## Opis
* Hmotnosť: 3,3 až 6,1 g.
* Rozpätie krídel: 180 až .
* Dĺžka tela: 40 až .
* Dĺžka chvosta: 28 až .
* Dĺžka ušnice: 9,6 až .
* Srsť má čiernohnedý základ. Na chrbtovej strane je variabilná, od hrdzavohnedej po gaštanovohnedú, na spodnej časti tela žltosivá až sivohnedá, mláďatá sú tmavšie.
* Najvyšší zistený vek: 16 rokov 7 mesiacov, na Slovensku 12 rokov
* Frekvencia: FM 45 kHz. 
* Lieta rýchlo a obratne medzi korunami stromov.

## Rozšírenie a početnosť

Večernica hvízdavá žije v Palearktíde od západnej Afriky po severnú Čínu, na severe od 63. rovnobežky po 30. rovnobežku.

### Rozšírenie na Slovensku
 
Podľa výsledkov je predpokladané, že večernica hvízdavá žije na celom území Slovenska.

Zo 429 mapovacích kvadrátov DFS sa celkovo vyskytla v 138 (32% rozlohy Slovenska):
* letné a prechodné obdobia: 138 mapovacích kvadrátov (32% rozlohy Slovenska) v nadmorských výškach 98 - 
* zimné obdobie: v nadmorských výškach 240 - 

Ekosozologický status od roku 2001  *LR:lc*, *LR* - menej ohrozený druh.

## Bionómia
Patrí k menej ohrozeným druhom a žije najmä v nížinách a stredných polohách. Letné úkryty máva v budovách, dutinách stromov a skalných puklinách. Zimuje najmä v jaskyniach alebo pivniciach. Živí sa nočným lietajúcim hmyzom, ktorý loví za letu. Samce žijú počas roka samotársky. Samice sa združujú do veľkých odchovných kolónií, ktoré môžu mať až 1000 jedincov. Samica rodí jedno až dve mláďatá, ktoré dokáže jednoznačne rozoznať.

## Ochrana
Večernica hvízdavá je zákonom chránená, spoločenská hodnota je 460 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Druh je zaradený do Bonnského dohovoru (Príloha II), Bernského dohovoru (Príloha III) a smernici o biotopoch (Príloha IV).

## Galéria

Pipistrellus pipistrellus lateral.jpg|Pohľad zo strany
Pipistrellus flight2.jpg|Za letu
Pipistrellus pipistrellus, nursery roost.jpg|Letná kolónia s mláďatami, pohľad zo spodu, šírka škáry 2 - 
Pipistrellus pipistrellus baby.jpg|Mláďa leží na chrbte ruky, veľkosť asi .


## Referencie


## Iné projekty

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Pôvabný kvark

**Pôvabný kvark** alebo **kvark c** alebo **šarmový kvark** je kvark druhej generácie s elektrickým nábojom +(2/3) e. Je to tretí najťažší kvark, má energiu 1,3 GeV, čo je o niečo viac, ako hmotnosť protónu. Predpovedal ho v roku 1970 Sheldon Glashow, John Iliopoulos a Luciano Maiani. Prvýkrát bol pozorovaný v novembri 1974, so súčasným objavením "pôvabnej" častice J/ψ v Stanford Linear Accererator Center skupinou, ktorú viedol Burton Richter a tiež v Brookhaven National Laboratory skupinou, ktorú viedol Samuel Chao Chung Ting. Časticu bola pomenovaná ako J skupinou z BNL a ako ψ skupinou z SLAC group a keďže nebolo možné vyriešiť túto kontroverziu, začal sa používať názov J/ψ.

Kategória:Kvarky
Kvark t

náhľad|Kolízna udalosť, pri ktorej vzniká kvark t a antikvark t

**Kvark t**, nazývaný i **kvark top** alebo **vrchný kvark** (po angl. *top quark*), je kvark tretej generácie. Bol objavený v roku 1995 v kolíznom detektore Fermilab a experimentami CDF a DØ a je to najťažšia zo všetkých známych elementárnych častíc. 

Podobne ako všetky ostatné kvarky, vrchný kvark je fermión so spinom ½ a účastní sa všetkých štyroch základných interakcií: gravitácie, elektromagnetizmu, slabej interakcie a silnej interakcie. Jeho elektrický náboj je +⅔ e. Hmotnosť vrchného kvarku je 172,76 ± 0,3 GeV, čo je približne rovnaká hodnota ako hmotnosť jadra atómu rénia.

Vrchný kvark interaguje primárne silnou interakciou, ale rozložiť sa môže iba pomocou slabej interakcie. Takmer výlučne sa rozkladá na bozón W a kvark b. Štandardný model predpovedá jeho životnosť na približne 1×10−25 sekúnd, čo je asi 20× kratšia doba ako čas trvania silných interakcií a preto nehadrónizuje, čím umožňuje fyzikom jedinečnú príležitosť študovať „čistý“ kvark.

## Referencie

Kategória:Kvarky
Silvia Farinová Eliová

**Silvia Farinová Eliová** (* 27. apríl 1972, Miláno, Taliansko) je bývalá talianska profesionálna tenistka. Počas svojej kariéry vyhrala 3 turnajov WTA v dvojhre.

## Finálové účasti na turnajoch WTA (30)

### Dvojhra - výhry (3)

### Dvojhra - prehry (10)

### Štvorhra - výhry (9)

### Štvorhra - prehry (8)

## Externé odkazy

Kategória:Talianski tenisti
Kategória:Osobnosti z Milána
Kvark u

**Kvark u** alebo **horný kvark** je častica opísaná vo fyzikálnej teórii štandardného modelu. Je to kvark prvej generácie s elektrickým nábojom +(2/3) e a je to najľahší zo všetkých kvarkov. Jeho čistá hmotnosť nie je presne určená, no pravdepodobne leží v rozsahu medzi 1,5 až 5 MeV. Podľa Štandardného modelu fyziky častíc existuje šesť typov kvarkov. Obyčajná hmota, napríklad atómy, obsahuje elektróny a jadro. Protóny a neutróny vnútri jadra sa nazývajú nukleóny a kvark u spolu s kvarkom d sú fundamentálne zložky týchto nukleónov. Protón obsahuje dva kvarky u a jeden kvark d,  neutrón obsahuje jeden kvark u a dva kvarky d.

Ekvivalencia hmoty a energie opísaná v špeciálnej teórii relativity znamená, že rýchlo sa pohybujúce častice majú vyššiu energiu a preto sa zdá, že majú vyššiu hmotnosť pri vyšších rýchlostiach. Sila silnej interakcie držiaca kvarky pohromade v atómovom jadre napovedá, že sa pohybujú relativistickými rýchlosťami. Teda väčšina hmotnosti v jadre pochádza z energie v gluónovom poli, ktoré drží kvarky pohromade, a nepochádza teda z hmotnosti samotných kvarkov. Existencia kvarkov u bola prvýkrát postulovaná v čase, keď Murray Gell-Mann a George Zweig vytvorili kvarkový model v roku 1964 a prvýkrát boli evidované v experimentoch hlbokého neelastického rozptylu v Stanford Linear Accelerator Center v roku 1967.

Kategória:Kvarky
Porča

**Porča** je potok v regióne Turňa, v západnej časti okresu Košice-okolie. Je to ľavostranný prítok Bodvy, meria 4,5 km a je tokom V. rádu.

## Prameň
Pramení vo Volovských vrchoch, v podcelku Kojšovská hoľa, na východnom svahu Štóskeho vrchu (865,0 m n. m.) v nadmorskej výške približne 770 m n. m. 

## Opis toku
Na hornom toku tečie juhojuhovýchodným smerom dolinou Predné Porče, dvojnásobne sa esovito ohýba a stáča sa na východ. Následne priberá ľavostranný prítok (2,1 km) prameniaci na JJZ svahu Lastovičieho vrchu (1 061,0 m n. m.) a pretekajúci dolinou Stredné Porče, potom tečie na krátkych úsekoch prechodne na juhovýchod, ďalej na východ a zľava priberá krátky prítok z lokality Porče. Na dolnom toku sa stáča juhojuhovýchodným smerom, z ľavej strany priberá významný prítok (3,7 km) prameniaci na východnom svahu Lastovičieho vrchu a pretekajúci dolinou Zadné Porče a VJV od obce Štós ústi v nadmorskej výške cca 362 m n. m. do Bodvy.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky vo Volovských vrchoch
Kategória:Vodné toky v okrese Košice-okolie
Kvark b

**Kvark b** (iné názvy: **spodný kvark, kvark bottom, krásny kvark, kvark s krásou**; po angl. *bottom quark*) je kvark tretej generácie s elektrickým nábojom -(1/3) e. Hoci všetky ostatné kvarky sú opísané podobným spôsobom teóriou kvantovej chromodynamiky, kvark b má vysokú hmotnosť (okolo 4 GeV, približne 4x viac ako hmotnosť protónu) v kombinácii s nízkymi hodnotami z CKM matice, konkrétne Vub a Vcb, vďaka čomu ho možno relatívne jednoducho identifikovať experimentálne použitím techniky B-tagging. Pretože na zachovanie CP symetrie sú potrebné tri generácie kvarkov, mezóny obsahujúce kvark b sú častice, ktoré sú najvhodnejšie na vyšetrenie fenoménu, čo sa deje v experimentoch BaBar a Belle. Kvark b je tiež významný tým, pretože je produktom skoro všetkých rozpadov kvarkov t a častý rozpadový produkt hypotetickej častice, Higgsovho bozónu, ak je dostatočne ľahký.

Kvark b bol objavený vo Fermilabe v roku 1977. Pri jeho objave bolo vynaložené značné úsilie mnohými fyzikmi častíc pomenovať ho "krásny" a druhý kvark ako "pravdivý". Kvarky boli nakoniec pomenované ako "top" a "bottom".

Kvark b sa môže rozpadnúť na kvark u alebo kvark c pomocou slabej interakcie. Oba tieto rozpady sú zakázané CKM maticou, čo určuje čas životnosti väčšiny častíc b (~10−12 s) o niečo vyšší ako čas životnosti častíc c (~10−15 s), ale nižší, ako pri časticiach s (10−10 – 10−8 s).

Kategória:Kvarky